tomron87/hebrew-wikipedia-sentences-corpus huggingface dataset:
ראשיתו של הפז באוסטריה ב-1927 כאשר אדוארד הס השלישי החל בניסיונות לשימוש בשמן מנטה בייצור ממתקים.
במהלך ניסיונותיו הוא המציא סוכריית מנטול פחוסה ודחוסה שזכתה לשם "PEZ".
ההתקן המיוחד לסוכריות הפז הומצא במפעלו של הס על ידי אוסקר אוקסה (Oscar Uxa).
בתחילה יועד הפז לקהל היעד הבוגר, בעיקר למעשנים כתחליף לעישון.
ניתן היה לשאתו בכיס הבגד ולשלוף סוכרייה בודדת בכל פעם שיצר העישון גבר.
מלחמת העולם השנייה פגמה ביכולת הייצור של המפעל, אולם בראשית שנות החמישים ניסה הס את מזלו בשיווק הפז בארצות הברית.
לצורך כך הותאמו טעמי הסוכריות לטעמם של ילדים וההתקנים יוצרו בתוספת של דמויות דוגמת: סנטה קלאוס, מיקי מאוס ואסטרונאוט, בדומה לאפיונם הנוכחי כבובות פז.
כאשר הפז קיבל דמות וטעמים לילדים נשכחה העילה האמיתית לייצורו (תחליף לעישון) והוא הפך ללהיט בקרב ילדים ומבוגרים.
כיום סוכריות הפז וההתקנים הנלווים להם נפוצים ברחבי העולם ואף מיובאים לישראל ונמכרים בקיוסקים, במכולות ובסופרמרקטים.
בשנת 2007 צוינו שמונים שנים לראשיתו של הפז.
לרגל האירוע מפעל הפז הקים אתר אינטרנט מיוחד והוציא מחדש סדרות של פז שיוצרו בעבר.
במהלך חמישים השנים האחרונות יוצרו אלפי דמויות פז שונות שיוצאות על-פי רוב בסדרות של דמויות מסרטי דיסני, האחים וורנר, מלחמת הכוכבים, גיבורי-על.
חברת פז מתייחסת לא רק לדמויות מתרבות הקומיקס והאנימציה, אלא גם לאירועים היסטוריים וחברתיים.
לדוגמה, הוצאת סדרת פזים שנועדה להנציח את פועלם של כוחות ההצלה - משטרה, כבאות, רפואה וצבא, גברים ונשים שהצילו אנשים מתוך הריסות ההתקפה על מגדלי התאומים בפיגועי 11 בספטמבר, ואף חלקם שילמו במהלך פעולות ההצלה בחייהם.
חברת פז יצאה גם בסדרות פז המנציחות אישים דוגמת אלביס פרסלי לציון שלושים שנה למותו.
הפזים יצאו בקופסה מהודרת המכילה גם תקליטור עם שלושה משיריו של פרסלי בשלוש תקופות של הקריירה שלו; שלוש בובות פז המייצגות כל אחת תקופה בחייו.
המחיר הממוצע של מתקן פז/בובת פז הוא כשלושה דולר והוא מיוצר לעיתים במספר מוגבל של פריטים.
ריבוי הדמויות וההשקעה בעיצובם הפך את בובות הפז לפריט אספנים מבוקש על ידי מאות אלפי אספנים ברחבי העולם.
חלקם מוכנים לשלם מאות ואף אלפי דולרים למתקן בודד למען השלמת סדרה.
בישראל מצויים מספר עשרות של אספני פז.
בשנת 2006 התקיים מפגש אספנים ארצי ראשון בקיבוץ שדות ים.
ההתקן (פז דיספנסר) הוא התקן מכני, עשוי פלסטיק אשר יכול להכיל בתוכו סוכריות מותאמות להתקן.
ישנם התקנים בגדלים שונים, ממיני פז (שמיוצר ביפן) ועד פז ענק בגודל של 12 אינץ' (כ-30 ס"מ).
מידותיו של התקן הפז הסטנדרטי כ-10 ס"מ והוא התקן הפז הרווח בעולם וגם זה המיובא לישראל.
ההתקן בראשית ימיו לא הכיל דמות והיה בגודל ובצורה המזכירה מצית.
את החידוש המשמעותי הראשון למתקן העניק הממציא האוסטרי אוסקר אוקסה.
החידוש היה בכך שניתן היה לשלוף מן המתקן סוכרייה בודדת אחת בכל פעם.
כיום כאשר על-גבי מדפי הממתקים מגוון עצום של מתקני סוכריות בצורות ובגדלים שונים נראה מתקן "הפז" עניין של מה בכך, אולם בשנות ה-30 של המאה ה-20 היה במתקן מן החדשנות והמודרניות.
חברת פז מייצרת סוכריות פז בלמעלה מ-25 טעמים ובהם תפוח, דובדבן, קולה, ענבים, ותות-שדה.
סצנה ידועה בה משתתף מתקן "פז" היא מהסדרה הקומית "סיינפלד": בפרק מס' 31 (עונה 3 פרק 13) שנקרא: "The Pez Dispenser", ג'רי, ג'ורג' ואיליין מאזינים לרסיטל שמבוצע על ידי חברתו החדשה של ג'ורג' - פסנתרנית מקצועית.
ג'רי שולף בובת פז באמצע הרסיטל כדי ש"תצפה" גם היא במופע; איליין בתגובה פורצת בצחוק, דבר שפוגע בריכוזה של הפסנתרנית.
לאחר מכן החבורה נפגשת עם הפסנתרנית שמתלוננת על "האישה המופרעת והמצחקקת".
הם מנסים להסתיר ממנה את העובדה שזוהי איליין, אך לשווא.
בסצנה מצוטטת מתוך הסרט "אני והחברה" (stand by me) של הבמאי רוב ריינר, אומר ורן, אחד הגיבורים:
- חבר מכוכב אחר בבימויו של סטיבן ספילברג, מסביר הילד אליוט לחברו החדש על חיי הילדים במאה העשרים ובין השאר מציג בפניו בובת פז.
לאורך השנים פז יצאו בשלל טעמים הכוללים:
נפת פזארו אה אורבינו (באיטלקית: Provincia di Pesaro e Urbino) היא נפה במזרחו של מחוז מארקה שבאיטליה.
בירתה של הנפה בעיר פזארו.
הנפה גובלת בנפת רימיני ובנפת פורלי-צ'זנה במחוז אמיליה-רומאניה בצפון, בנפת אנקונה במחוז מארקה בדרום-מערב, בפרוג'ה במחוז אומבריה בדרום, בנפת ארצו במחוז טוסקנה בדרום ובים האדריאטי במזרח.
הנפה כוללת 59 קומונות, אחרי שבשנת 2016 חלק מהשטח הועבר לנפה שכנה.
פזאן הוא חבל ארץ בדרום מערב לוב, זהו אזור צחיח בלב מדבר סהרה, בירת החבל היא סבהא.
שטח חבל הארץ הוא כ 570,000 קמ"ר, רובו ככולו מדבר צחיח.
האוכלוסייה הדלילה, כ 6% מכלל תושבי לוב, מתרכזת בנאות המדבר הפזורים ברחבי החבל.
פזאן נזכרת לראשונה בתקופה הרומית בשם Phazania
במאה החמישית עברה השליטה באזור לידי הונדלים.
בשנת 666 לספירה נכבש האזור על ידי צבאות האסלאם הערבים.
בשנת 1911 נכבשה פזאן על ידי איטליה מידי האימפריה העות'מאנית, כחלק מכיבוש כלל לוב.
במלחמת העולם השנייה נכבשה פזאן על ידי כוחות צרפת החופשית, במסע מלחמה שהתנהל בין דצמבר 1942 לינואר 1943.
פזאן זכתה לאוטונומיה חלקית על ידי צרפת, עד אשר אוחדה בשנת 1951 יחד עם טריפוליטניה וקירנאיקה לממלכת לוב.
פזארו (באיטלקית: Pesaro) היא עיר בת כ-96,000 תושבים (נכון ל-2021) במחוז מארקה באיטליה, לחוף הים האדריאטי.
פזארו, יחד עם אורבינו, היא בירת הנפה פזארו אה אורבינו.
היא העיר השנייה בגודלה במחוז, אחרי אנקונה.
כלכלת העיר מבוססת על דיג, תעשיית רהיטים ותיירות.
פזארו שוכנת לחוף הים, עובדה המאפשרת לה לקיים תעשיית תיירות.
חוף הים החולי מושך רוחצים והנמל הנוח הוא בסיס למרינה - מעגן לספינות פרטיות.
בינה לבין הערים הסמוכות מצויות גבעות אחדות.
בצפונה נמצא פארק סן ברטולו.
ממערבה הרי האפנינים המגינים עליה מפני הרוחות הבאות ממערב ומצפון מערב.
בפזארו נשפך לים נחל פוליה (Foglia), אשר מקורו בהרי האפנינים.
יחד עם תושבי היישובים בעמק הפוליה עולה אוכלוסיית העיר המורחבת ל-150,000. אזור התעשייה של העיר מתאפיין בפיתוח נמרץ וממלא את רובו של עמק הנהר.
מאז 2005 הוענק לעיר "דגל כחול" (Bandiera Blu) המעיד על איכות המים בחופי הרחצה והשרות לתיירות בערים השוכנות על שפת הים.
הרי האפנינים והגבעות מגינים עליה מפני זרמי אוויר קר מכיוון מערב.
בחורף האקלים הוא קר ולח, הטמפרטורה הממוצעת של החודש הקר ביותר, ינואר היא בדרך כלל בין 3 ל-4 מעלות צלזיוס.
בקיץ חם מאוד ולח, עם טמפרטורות המגיעות עד ל-35 מעלות צלזיוס.
יוצא דופן היה הקיץ של 2003, כאשר הטמפרטורה הגיעה ל-43.8 מעלות צלזיוס.
רוחות חזקות הן נדירות ביותר, מרוכזות בעיקר בסתיו.
העיר נוסדה בשנת 184 לפנה"ס על ידי רומא העתיקה ונקראה בשם Pisaurum, על-שם נחל פוליה.
היא הוקמה כמושבה באזור פיצ'נום (Picenum), מושבו של העם הפיצ'ני (Piceni), אשר חי במחוז מארקה בתקופת הברזל.
שרידי ישוב קדומים של שבט זה נמצאו בנובילרה (Novilara).
לצפון פיצ'נוס פלשו במאה ה-4 לפנה"ס הסנונס (Senones), חלק מהעם הגאלי.
כאשר הרומאים הגיעו לאזור האוכלוסייה הייתה שילוב של שני הגזעים.
תחת הממשל הרומי הייתה פזארו לצומת בויה פלמיניה.
היא הפכה למרכז חשוב למסחר ולבניית אוניות.
לאחר נפילת האימפריה הרומית נכבשה פזארו על ידי אוסטרוגותים ונהרסה במהלך המלחמה הגותית (535–554).
הביזנטים בנו מחדש את העיר, ואז היא נקראה בשם פנטפוליס (Pentapolis) והייתה לחלק מאסרקאטו די רוונה (Esarcato di Ravenna) - מרכז מינהלי ביזנטי בצפון איטליה.
בסוף המאה ה-8, היא נכבשה על ידי הלומברדים והפרנקים והפכה לחלק של מדינת האפיפיור.
במהלך תקופת הרנסאנס נשלטה העיר על ידי המשפחות: מלטסטה (Malatesta) בין השנים 1285–1445, ספורצה (Sforza) בשנים 1445–1512 ודלה רוברה (Della Rovere) בשנים 1513–1631. תחת שלטונה של המשפחה האחרונה, אשר בחרה בה בתור בירתה, עברה פזארו תקופה משגשגת ביותר, ונבנו בה ארמונות ציבוריים ופרטיים רבים.
כן הוקמה בה חומה חדשה, אשר הגנה עליה מהים.
בשנת 1631 מת אחרון שליטי דלה רוברה, והשליטה על העיר עברה במלואה למדינת האפיפיור.
ב-11 בספטמבר 1860 נכנס צבא פיימונטה לעיר ופזארו סופחה לממלכת איטליה.
יהדות פזארו הוא שמה של קהילה יהודית שהתגבשה בסוף המאה ה-15 בעיר פזארו שבאיטליה.
עם נפילת חומות הגטו ירד מספר היהודים ובשנת 1938 עם חקיקת חוקי הגזע באיטליה היו בעיר 55 אנשים.
כיום אין קהילה יהודית בעיר.
ארמון הדוכס (Palazzo Ducale) - נבנה על ידי משפחת ספורצה במחצית השנייה של המאה ה-15, והוא כיום מושבה של משטרת המחוז.
הקתדרלה - נבנתה במאה ה-5, בסגנון אדריכלות רומנסקית.
מצודת קונסטנצה (Rocca Costanza) - נבנתה במאה ה-15 על ידי משפחת ספורצה
בעיר ניתן לבקר באזור הגטו לשעבר ובמבנה בית הכנסת הספרדי.
תחום הרובע שניתן לזיהוי היום במבנים מקוריים בני שלוש עד ארבע קומות באזור המצוי בין הרחובות: Castelfidardo, Sarah Levi Natan, dell Scole (בתי הכנסת) ו-della Botteghe.
מבנה בית הכנסת האיטלקי ננטש אך בשנים האחרונות מתבצעות עבודות שחזור לבית הכנסת הספרדי.
שניהם ללא ארונות קודש והבמות לקריאה בספר התורה, אשר הועברו לישראל.
בית הקברות היהודי נמצא בדרך הנוף היורדת לים האדריאטי.
פַּזָּאִיִּים (שם מדעי: Icteridae) היא משפחה של ציפורי שיר הנפוצה באמריקה הצפונית והדרומית.
המשפחה כוללת 29 סוגים בהם 107 מינים.
בעבר משפחה זו נחשבה לתת משפחה בתוך משפחת הפרושיים אולם כיום איגוד הצפרים האמריקאי, האירופאי וועדת הצפרים הבינלאומית מסווגים משפחה זו בנפרד.
Agelaius ובו 5 מינים - בו פזאי אדום-כנף
קאסיקה (Cacicus) ובו 9 מינים
סוג ומין יחיד דרורן זהוב (Dolichonyx oryzivorus)
פזאי (Icterus) ובו 33 מינים
פזאי הבקר (Molothrus) ובו 5 מינים
אורופנדולה (Psarocolius) ובו 9 מינים
קוויסקלוס (Quiscalus) ובו 7 מינים (אחד מהם נכחד)
פז בש (נולדה ב-28 ביוני 1983) היא רוכבת אופניים ישראלית.
5 פעמים ברציפות אלופת ישראל במרוץ נגד השעון (2012–2016) ופעמיים ברציפות אלופת ישראל במרוץ כביש (2013–2014).
ב-2014 רכבה במסגרת קבוצת הנשים המקצועית הבלגית - טופספורט פלנדרן.
היא רוכבת (נכון ל-2019) בקבוצה הישראלית IGP.
נולדה וגדלה בקיבוץ ראש הנקרה.
בגיל 25 החלה לרכוב באופן תחרותי באופניים, לאחר שאחותה, אורת בש משכה אותה לתחום.
בש נחשבה כמועמדת מובילה לייצוג ישראל באופני כביש באולימפיאדת ריו דה ז'ניירו (2016).
כרוכבת בנבחרת ישראל, נטלה בש חלק במרוץ ערד שנערך במרץ 2016. במרוץ הראשון בסדרת שלושת המרוצים החד-יומיים ניצחה שני בלוך ובעקבות ניצחון זה הורה הצוות המקצועי של הנבחרת הישראלית לכל שאר הרוכבות הישראליות, לעבוד עבור שני בלוך בשני המרוצים שנותרו.
במרוץ השני סיימה פז בש שנייה (לאחר רוכבת מקפריסין שניצחה במרוץ) ושני בלוך סיימה שלישית.
הצוות המקצועי של נבחרת ישראל הישעה את פז בש מהנבחרת בסיום המרוץ בשל אי-ציותה להוראותיו (שפגע בסיכוי להביא רוכבת ישראלית לאולימפיאדה) ובכך בא לסיומו ניסיונה להגיע למשחקים האולימפיים.
2011 - מקום שלישי באליפות ישראל במרוץ כביש (רמות נפתלי)
2012 - אלופת ישראל במרוץ נגד השעון
2013 - אלופת ישראל במרוץ נגד השעון, (אורים)
2013 - אלופת ישראל במרוץ כביש (עפולה)
2014 - אלופת ישראל במרוץ נגד השעון, (כביש 9)
2014 - אלופת ישראל במרוץ כביש (בית גוברין)
2016 - אלופת ישראל במרוץ נגד השעון (עתלית).
פז'מיסל (, פז'מיסל החורש), לפי אגדת העם הצ'כית, הוא מייסד שושלת פז'מיסל של מלכי בוהמיה (צ'כיה), בעלה של הנסיכה האגדית ליבושה.
צאצאיו של פז'מיסל שלטו באדמות הכתר הבוהמי החל משנת 873, או אף קודם לכן, ועד שנת 1306, שבה נרצח ואצלב השלישי, אחרון מלכי בוהמיה שהיה בן לשושלת זו.
לפי האגדה, פז'מיסל היה איכר מהכפר סטדיצה, שמשך את תשומת לבה של ליבושה, בתו של קרוק, ששלט על חלק ניכר מבוהמיה.
ליבושה ירשה את אביה, ויועציה דרשו ממנה להינשא.
מכיוון שפז'מיסל לא היה בן אצולה, סיפרה ליבושה ליועציה שראתה בדמיונה חיזיון ועליהם לעקוב אחר סוס שרסנו הותר בצומת דרכים, וכך למצוא את בעלה לעתיד.
כך היא ניסתה לשוות להליך הזה מראה של יד הגורל.
לאגדה על דרך מציאתו של פז'מיסל יש שתי גרסאות.
על פי האחת היה עליהם למצוא איש שחורש בשדה ואחד מסנדליו שבור.
על פי הגרסה השנייה, האיש יישב בצילו של עץ בודד, ויאכל מעל גבי שולחן מתכת (המחרשה שלו).
בסופו של דבר נמצא פז'מיסל, בדיוק כפי שתואר בחיזיון.
פז'מיסל נשא לאישה את ליבושה, בה רואים את מייסדת פראג, והפך לנסיכם של הצ'כים הבוהמים.
לפי האגדה, מכיוון שפז'מיסל לא סיים לחרוש את השדה בעת שמצאו אותו, צפוי רעב לתושבי הארץ, וכך אכן קרה.
בנוסף נאמר שבעת עזיבתו, פז'מיסל תקע באדמה את המקל שלו, העשוי עץ אגוז.
המוט הצמיח עם הזמן שלושה נצרים, ששניים מהם נבלו, והשלישי המשיך לצמוח.
זה היה האות לכך ששני בניהם הראשונים של פז'מיסל וליבושה, רדוביל ולידומיר, ימותו, בעוד שהבן השלישי, נזמיסל, יחיה וימשיך את השושלת.
האגדה מספרת שפז'מיסל פטר את האנשים שחיו תחת שלטונו מתשלום מס, והותיר רק את החובה להעביר לו חופן של אגוזי לוז כל שנה.
מסורת הזו נמשכה גם בימי שלטונו של קרל הרביעי, שלפי טענתו של האפיפיור פיוס השני הוציא צו מלכותי המותיר את פטור המס על כנו.
חלק נוסף באגדה מספר כי פז'מיסל הוריד את כפכפי האיכר הפשוטים העשויים מקליפת עץ, בטרם עטה את גלימת המלוכה לאחר שמצאוהו בשדה.
הוא הורה ליועציו להביא את הכפכפים עמם, ולשמור אותם כתזכורת לאנשיו לכך שאיכר פשוט הפך להיות בן מלוכה, וכתזכורת לממשיכי דרכו להצניע לכת, לזכור את מוצאם ולהגן על האיכרים.
מנהג זה, של הצגת כפכפי איכרים מסורתיים בעת טקס הכתרת המלכים המשיך לאורך כל תקופת שלטונה של שושלת פז'מיסל.
צדה הגברי של שושלת פז'מיסל הפסיק להתקיים עם מותו של ואצלב השלישי, בראשית המאה ה-14. לעומת זאת דרך צדה הנשי של השושלת, עבר תואר מלכי בוהמיה בהמשך לשושלת בית לוקסמבורג, ולאחריה לשושלת היגלונית, בית הבסבורג ובית הבסבורג-לורן.
בנוסף לאזכורים ביצירות על הנסיכה ליבושה, פז'מיסל מופיע בכתביו של ואצלב האייק, שפורסמו ב-1541, בבלדה מאת יוהאן גוטפריד הרדר מ-1779, בסיפוריו של יוהאן קרל אוגוסט מוזאוס ובדרמה של קלמנס ברנטנו, "יסודה של פראג", מ-1815.
פזגז היא חברה-בת של פז חברת הנפט המספקת גז פחמימני מעובה (גפ"מ), חשמל, וכן מוצרים שונים הקשורים לגז.
לחברה 4 מתקנים עיקריים לאחסון מלאי הגפ"מ: בקריית אתא, בראשון לציון, בבאר שבע ובמתקן קצא"א שבאשקלון.
בשנת 2018 רכשה החברה את חברת יפת אביזרי גז בע"מ המספקת מוצרי גז, ומייבאת את מוצרי חברת רינאיי לארץ ביניהם מחממי המים של החברה מייבשים ועוד.
תחילת אספקת הגז בארץ ישראל הייתה בשנת 1936, על ידי חברת של שהביאה את הגז מבתי הזיקוק שלה ליד תעלת סואץ.
הגז הופץ בשם המסחרי של-בוטגז, בידי חברה ארץ ישראלית לגז בע"מ ושימש לחימום מים ולבישול.
למרות מאמצי השיווק, השימוש בגז היה של מעטים בלבד בגלל עלויות גבוהות.
של והחברה הארץ ישראלית לגז המשיכו בשיווק הגז של "של" גם לאחר הקמת המדינה.
בשנת 1955 עברה החברה לשווק גז בלחץ גבוה תחת המותג שלגז ולצורך כך הוחלפו המכלים ושאר הציוד.
בשנת 1958, עם הקמת פז חברת הנפט הוקמה חברת הבת פזגז לשיווק הגז.
בשנת 1960 החזיקה החברה 28 מחסנים אזוריים לאספקת בלוני גז.
בין מנהלי החברה לאורך השנים היו ישעיהו לחובר, שלמה שמיר, אשר לוי, זאב אשכנזי ומרדכי בן ש"ך.
בשנת 1993 מוזגה חברת פטרולגז עם חברת פזגז.
בשנת 2016 נחשף כי הכנסותיה השנתיות של פזגז מסתכמות במיליארד שקל ורווחיה השנתיים מסתכמים ב-136 מיליון שקל.
פזגז הייתה שותפה עם שלוש חברות הגז הגדולות האחרות (אמישראגז, סופרגז ודורגז) לקרטל בלתי-חוקי, במסגרתו תיאמו ביניהן החברות מחירים וחילקו את אזורי החלוקה של הגז.
כתב אישום בפרשה הוגש ב-2004, ובמסגרת הסדר הטיעון עליו הוסכם ב-2007 נקנסה החברה ב-4 מיליון שקלים, ועונשי מאסר (שהומרו לעבודות שירות) וקנסות כספיים הוטלו על 3 מבכירי החברה
חברת פזגז החלה לספק חשמל בעקבות הרפורמה בשוק החשמל.
פז'מיסל קובאז' (בצ'כית: Přemysl Kovář; נולד ב-14 באוקטובר 1985) הוא כדורגלן עבר צ'כי ששיחק בעמדת השוער.
קובאז' התחיל את הקריירה שלו במחלקת הנוער של פ.צ.
לאחר שלא הצליח לעלות לקבוצה הבוגרת, הושאל בינואר לקונוויצה לצבור דקות משחק.
עונה לאחר מכן הושאל ללאמיה מהליגה השלישית ביוון.
בקיץ היה קרוב לחתימה בדינמו צ'סקה בודייוביצה, אך בסופו של דבר חתם בסלובן ליברץ ושימש כשוער שני.
בשנת הושאל לאוסטי נאד לאבם.
לאחר שהושאל בסתיו לויקטוריה ז'יז'יקוב, חזר בפברואר לליברץ והפך לשוער הראשון.
ב-25 ביולי 2013 ערך את הופעת הבכורה שלו באירופה במסגרת מוקדמות הליגה האירופית נגד סקונטו ריגה.
במשחק זה הספיק אף להדוף בעיטת עונשין.
במהלך תקופתו בחיפה, סבל קובאז' מאי יציבות כאשר לא הצליח לשמור על מקומו בהרכב הראשון.
בינואר הוקפא לאחר החתמתו של מריאן אנטולוביץ'.
בספטמבר חתם בצ'רנו מורה ורנה מליגת העל הבולגרית.
בינואר חזר לצ'כיה וחתם בסלביה פראג כשוער שני.
פז מושקוביץ גן-זך (נולדה ב-22 באפריל 1970) היא שחקנית, מאמנת לתקשורת ומנהיגות ויזמית עסקית.
נולדה בשם פזית מושקוביץ, גדלה ומתגוררת עד היום בתל אביב; דור שלישי בעיר מצד שני הוריה, שגדלו בנחלת בנימין.
אמה, מרי אור, היא מטפלת הוליסטית, מאסטרית NLP ומאסטרית פנג שווי, מרצה באוניברסיטה הפתוחה ומנחת קבוצות; אביה יעקב מושקוביץ הוא יבואן של תחליפי טבק; אחיה, אורן מושקוביץ-אור, הוא מנהל מוזיקלי, עורך וידאו וצלם.
נשואה מאז 2008 למקס גן-זך, מוזיקאי בעל הרכב רוק מתקדם MGMA "ספייס רוק" ומומחה לאבטחת מידע, בנה של הסופרת ורדה גנזך.
בהיותה בת שתים עשרה התגלתה אצלה IgA nephropathy (ברז'ה), מחלת כליות נדירה, איתה היא חיה עד היום.
במהלך חייה עברה שלוש השתלות כליה שכשלו.
עברה יותר מ-61 ניתוחים ומאז גיל 19 היא מטופלת בדיאליזה.
ההתמודדות הרפואית עם המחלה היוותה את הבסיס וההשראה להצגות והרצאות אותן היא מעבירה מאז שנות השלושים המוקדמות לחייה.
היא למדה בבית הספר להנדסאים ובתיכון חדש בתל אביב.
למדה לתואר ראשון בלימודים כלליים ובינתחומיים באוניברסיטת תל אביב ולתואר ראשון בתקשורת באוניברסיטה הפתוחה.
ב-1993 ניהלה והייתה בעלת בית טבע בשינקין, תל אביב.
הופעתה הפומבית הראשונה הייתה בתוכנית "המעגל של דן שילון" באוגוסט 1994.
ב-1994 שיחקה בהצגה "טאג' מהל" ב-JCC, פיטסבורג, פנסילבניה, ארצות הברית, במסגרת נסיעה לחו"ל לצורך השתלת כליה שלישית.
באותה עת למדה משחק בJCC ותולדות המוזיקה הקלאסית באוניברסיטת פיטסבורג בפנסילבניה.
ב-1998 הפיקה שלושה פסטיבלים: "הפסטיבל הפתוח לווידאו" בסינמטק תל אביב, סינמטק ירושלים וסינמטק חיפה.
הפסטיבל הופק במסגרת הקמת עמותת קא"ת – קהילת אומנות ותקשורת.
יזמה, ניהלה והייתה, יחד עם אימה מריאור, בעלת חברת ההפקות "פז מושקוביץ אומנות לאירועים" (2009-1999).
ב-2002 כתבה, הפיקה ושיחקה בהצגה "צוחקת את חיי" במסגרת המופע "חמש נשים", אשר יזם איציק ויינגרטן, שהציגה בפסטיבל תיאטרונטו בתיאטרון הבימה.
ב-2004 כתבה, הפיקה ושיחקה ב"ליזליזה", הצגת יחיד טראגית-קומית המבוססת על סיפור חייה.
ההצגה הועלתה בתיאטרון הסימטה ומשם הוזמנה לרפרטואר ההצגות בתיאטרון הבימה.
כתיבה: פז מושקוביץ וטל אייזן, בימוי: דור פלס, מוזיקה: ברי סחרוף, תפאורה: פולה מיודובניק, תאורה: קרן גרנק.
בשנים 2005–2008 שימשה כמרצה בקורס "הפקת אירועים" באוניברסיטה הפתוחה.
בשנים 2006–2013 הייתה רכזת ומרצה ראשית של הקורס "ייזום ניהול והפקת אירועים" במכללה למנהל, מכללת רופין ואוניברסיטת אריאל.
ריכזה עם אמה מרי אור את הקורס "עיצוב אירועים" באוניברסיטת אריאל והרצתה בו.
בשנים 2007–2011 הייתה מאמנת בכירה לתקשורת ומנהיגות בחברת "תות תקשורת ותוצאות", בבעלותו של אלון גל.
התמחתה באימון עסקי בארגונים גדולים, עסקים קמעונאיים ואימון אישי לחיים.
כתבה, מפיקה ומשחקת מאז 2013 ב"מחוברת" מופע-הרצאה סטנדאפ בתיאטרון הבימה, היכלי תרבות שונים, בכנסים גדולים ובאירועי חברות בחו"ל.
מושקוביץ מספרת את סיפור חייה, כיצד התגברה על קשייה ויצרה מתוכם הצלחה, ומזמינה את הצופים למנף את הקושי שלהם ולהצליח.
כתיבה - פז מושקוביץ ורז חזון, עריכה צילום סרטים - אורן מושקוביץ אור, עריכת מוזיקה - מקס גן-זך.
ב-2013 כתבה טור שבועי של "מחוברת" באתר ynet.
בטור שיתפה סיפורי חיים, כאשר בתום כל סיפור ישנה תובנה והסתכלות על החיים.
הייתה שותפה בשני סטרט-אפים בתחום הרפואה.
במרץ 2017 ראה אור בהוצאת מטר ספרה "מחוברת-צופן ליזה", בעריכת מיכל בכר, אותו כתבה ביחד עם אמה, מרי אור.
הרצאות והצגות שכתבה ומופיעה בהן
טלי רוזין, "התמודדות – אני פוחדת למות", במוסף "זמנים מודרניים" בעיתון ידיעות אחרונות, 6 ביולי 1994, עמ' 6–7.
יפה נבו, "להשתין ולאכול בננות", בעיתון חולון בת ים, 8 ביולי 1994, עמ' 60.
הופעה בתוכנית הטלוויזיה "בשידור חי" בהנחיית דן שילון, ערוץ 2, 3 באוגוסט 1994.
אורה עריף, "פזית בת ה-24 תזכה להשתלת כליה בחו"ל", בעיתון ידיעות אחרונות, 5 באוגוסט 1994, עמוד השער.
צדוק יחזקאלי, "פזית מושקוביץ אחרי המשבר", בעיתון ידיעות אחרונות, ספטמבר 1994, עמ' 8–9.
ריקי שבח, "סיפורה של ידידות מופלאה", בעיתון ידיעות אחרונות, ספטמבר 1994, עמ' 9.
פז מושקוביץ (מחוברת), בראיון אצל דליה מזור, בערוץ 1, 2002.
"שם המשחק אופטימיות", בתוכנית "מדברים על זה" עם שי גולדן ושרון כידון, בערוץ 2, מאי 2013.
מחוברת בתוכניתו של אמנון לוי, 1 ביוני 2010.
מחוברת בתוכנית "סדר יום" עם הילה נחשון בערוץ 10, יולי 2013.
פז פרל (נולד ב-15 בינואר 1985) הוא זמר, פזמונאי, מלחין, שחקן, מדבב ובמאי דיבוב ישראלי, זוכה פרס קרן אקו"ם לעידוד היצירה.
פז פרל נולד וגדל בגבעת שמואל.
מגיל 7 החל לשיר במקהלת בית הספר, למד נגינה בפסנתר ובאורגן בקונסרבטוריון.
בהמשך הצטרף למקהלת הילדים "שובבי הגבעה" בניהולו של עוזי אסנר, להקת צעירי הגבעה בניהולו של עזרא מוריאל, ולהקת תנועת הנוער קריית אלון בניהולן של נעה אסנר וסיוון ברונשטיין.
הוא למד בתיכון "אהל שם" ברמת גן.
בתקופת התיכון שר והופיע בלהקת "צעירי רמת גן" בניהולו המוזיקלי של אהרלה סייקס, ובלהקת תיכון אהל שם בניהולו המוזיקלי של עזרא מוריאל.
בגיל 16 החל לנגן בגיטרה, לכתוב ולהלחין, ואף זכה בשנים 2002–2003 במקום הראשון ובמקום השלישי בתחרות "אהל שיר" לביצוע ויצירת שירים מקוריים.
בצה"ל שירת כמאבחן ביטחוני בעזה ובטולכרם, כמ"כ טירונים, וכמש"ק פיתוח הדרכה בתחום המעברים בקו התפר בבית הספר למשטרה צבאית.
במהלך שירותו הצבאי זכה ב"חייל מצטיין" והופיע כזמר בטקסים יחידתיים ובעצרת חילית מרכזית בלטרון בבימויו של שוקי וגנר.
בתום שירותו הצבאי, עבד כמלצר-מזמר, למד הלחנת שירים אצל יהושע לימוני ולאחר מכן טס לארצות הברית כדי ללמד מוזיקה במחנה הקיץ היהודי "רמה פוקנוס".
לאחר שובו לישראל, החל ללמוד בבית הספר "רימון" במגמת הלחנת שירים וביצוע קולי וסיים את השנה בהצטיינות.
ב-2010 החל פרל את לימודי המשחק ב"בית צבי".
לאחר כשנה, המשיך את לימודיו במשך שלוש שנים נוספות באקדמיה לאמנויות המופע וסיים בהצלחה את לימודי המשחק בשנת 2013.
באוקטובר 2017 השתלם בטיפול במיתרי הקול ובעיות קול ובליעה, באמצעות אבחון הגרון, אצל האוסטאופט פסיכותרפיסט יעקב ליברמן.
בנוסף למד ריקוד בסגנונות שונים ב"סטודיו בי" ובסטודיו של עוז מורג ושיעורי סטפס באופן פרטי אצל אורית הירש.
החל משנת 2015 מלמד פז פיתוח קול, משחק ומוזיקה ב-תיאטרון אורנה פורת ובמסגרות רבות אחרות.
כמו כן, ניהל מוזיקלית את להקת הנוער של בית פרנקפורט בתל אביב בשנים 2016–2017.
בשנת 2018 סיים את קורס "משחק מול מצלמה" אצל רות דייכס.
בשנת 2021 סיים לימודי כתיבת תסריט אצל מרב נחום.
בשנת 2006 במהלך שירותו הצבאי, שיתף פעולה עם הראפר שי360 ושימש כווקאליסט בשיר "Home", שנכתב במיוחד עבור פרויקט תגלית ושימש כהמנון הפרויקט.
בשנים 2006–2007, פז פרל היה הסולן המקורי של להקת "FLOW" אשר זכתה בתואר "הדבר הגדול הבא במוזיקה הישראלית" מטעם סלקום וערוץ ביפ ונבחרו על ידי משרד החוץ (מבין שלל מועמדים כמיספלאג, אטליז, אסף אבידן והמוג'וס ועוד) כמובילי קמפיין הסברתי בעולם בעזרת מוזיקה ישראלית.
לאחר טיסתו לארצות הברית הוחלף פרל על ידי זמר הרוק רן ירושלמי.
פרל היה שותף מרכזי בהלחנת השירים, ביניהם הסינגלים "You", "Soul colored clay" ו-"Perfect view".
בשנת 2009 קיים את הופעת הבכורה שלו ב"צוותא" בליווי נגנים, מול קהל רוכש כרטיסים.
בשנת 2011 קיים הופעה אינטימית ב"סלונה יפו" בליווי פסנתר כנף, צ'לו וגיטרה.
המופע התבסס על עיבודי הפסנתר של הפסנתרן תמיר ליבוביץ' שלימים הפך לשותפו המוזיקלי המשמעותי של פרל ואף לקח חלק משמעותי בהקלטות אלבום הבכורה.
במהלך לימודיו, השתתף כזמר-ליווי בקדם-אירוויזיון 2011, שם ליווה את הזמרת עידית הלוי, בשיר "It's my time".
הביצוע לשיר הגיע למקום השני בתחרות הקדם לאחר דנה אינטרנשיונל וקיבל את מספר הנקודות הגבוה ביותר מהצופים בבית.
בשנת 2013 הופיע שוב בתחרות בליווי הזמרת מורן מזוז, בשיר "תן לי סימן".
בשנים 2012–2013 הופיע בישראל ומחוצה לה במסגרות שונות: במופע מחווה לסלין דיון, מופע מחווה לויטני יוסטון, הופעה ביום ההולדת של הנשיא שמעון פרס בטקס 70 שנה לניצחון על הנאצים בלטרון ובטקסים ממלכתיים נוספים בבנייני האומה ובהיכל התרבות.
בשנת 2012 הופיע במונקו ובדרום צרפת לצד שארל אזנבור וליונל ריצ'י.
בחודש מרץ 2014 שר את ההמנון הלאומי בחצי גמר גביע המדינה בכדורסל.
בשנים 2014–2015 הופיע בתיאטרון "תמונע" במופעי להקה מלאים בהם אירח את הזמרים דניאל יפה (זוכת העונה השנייה של אקס פקטור ישראל), עידו פרמון ומור אפרת ביטון.
בשנת 2015 החל פז פרל להקליט את אלבום הבכורה פרי עטו, בהפקה, עיבודים מוזיקליים ותזמורי כלי מיתר של רמי אוסרווסר.
בפברואר 2017 זכה פז במענק להפקת אלבומו מטעם קרן קידום היצירה של אקו"ם.
ב-21 ביוני 2017 פרסם פז את סינגל הבכורה "רק עוד דקה" אותו כתב והלחין.
השיר לווה בקליפ בבימוי ולדי סקוריק ולירן קנטרוביץ ושודר במדיות השונות לרבות ערוץ 2, ערוץ 24, ערוץ הספורט וחדשות הבידור.
ב-17 בספטמבר 2017, הסינגל "רק עוד דקה" הוכתר לשיר השנה ופרל זכה בתואר תגלית השנה של תוכנית הרדיו "פעמיים כי טוב" בהנחיית תומר פישר.
ב-15 בנובמבר 2017, פורסם הקליפ לסינגל השני, "נוגע לא נוגע".
השיר לווה בקליפ שצולם בבית נטוש ובספינה נטושה ביער.
בקליפ רוקדים האמנים טל סיקסיק ונטעלי חכם בבימוי ולדי סקוריק.
הקליפ שודר בערוץ 10, ערוץ 2 וערוץ 24 ונכנס לפלייליסט של רדיו ירושלים.
ב-15 בינואר 2018 נפתח סיבוב ההופעות של פרל בתיאטרון תמונע בליווי 5 נגנים, ובמהלכו אירח את דניאל יפה, זוכת העונה הראשונה של "אקס פקטור ישראל".
ב-27 בפברואר 2018, הוציא פז את הסינגל השלישי "דיזנגוף"- שנסון ישראלי מלווה בקליפ שצולם בנסיעה אל ההרים המושלגים בשווייץ.
השיר "דיזנגוף" נבחר לשיר השבוע ברדיו חוף אילת, שודר בערוץ 24 והיה מועמד לשיר השנה לשנת 2018 ברדיו קול הנגב.
ביולי 2018 הצטרף פז כזמר בהרכב הסול "Soul Republic" - הרכב המונה 7 נגנים ו-4 זמרים המבצע שירים של גדולי זמרי הסול כגון דיאנה רוס וסטיבי וונדר.
ב-6 באוגוסט 2018 הוציא פרל לרדיו את הסינגל הרביעי מתוך אלבום הבכורה "יום אחד אולי", השיר נכנס מיידית לפלייליסט להיטי הפופ של ספוטיפיי, הושמע ברדיוס 100FM ובתחנות הרדיו השונות וקיבל ביקורות מצוינות במעריב, דה-מרקר, ופנאי פלוס, ועוד.
החל מדצמבר 2019 משתתף פז במופע "הלהקה חוזרת" בבימויו של עופר שפריר משירי הלהקות הצבאיות בהופעה חיה בליווי נגנים וזמרים המתארחים לעיתים קרובות כגון מירי אלוני וחנן יובל.
ב-23 בפברואר 2019 הוציא פז פרל את הסינגל "יובל".
השיר הגיע לעשרות אלפי צפיות ביוטיוב וזכה לביקורות מצוינות בעיתונות.
ב-15 בינואר 2020 הוציא את הסינגל "שמשהו יקרה הלילה" בשלוש גרסאות: יוונית, עברית וגרסה משולבת של שתי השפות.
השיר יצא בשלושה קליפים שצולמו בחווה גדולה בהרי צפון יוון בחבל תסאליה בבימוי עדינה חיימיס ובצילום של דני צחורי.
השיר הגיע למעל 300,000 צפיות ביוטיוב ושודר בטלוויזיה וברדיו.
במסגרת ליהוקו של פז לעונה השלישית של התוכנית "נינג'ה ישראל" בתור זמר הבית של התוכנית, ניתנה לו משימה ע"י אסי עזר לכתוב ולהלחין שיר למתמודדת סבטה חורין ולהגיע לשיר לה אותו במסלול הנינג'ה בנמל חיפה.
עקב שהייתו של פז בחו"ל בזמן ימי הצילומים במסלול, הוקרן למתמודדת השיר המקורי כקליפ.
האייטם שודר במלואו ב-4 בנובמבר 2020 בפרק 11 של העונה השלישית של התוכנית.
בעקבות שידור זה פרץ פז פרל לתודעה הציבורית.
עקב בקשות צופים לשיר המלא, פרל הקליט את השיר בגרסה מלאה ופרסם אותו כסינגל בשם "סבטה" בנובמבר 2020, בליווי קליפ שערך אופיר חדד המשולב בקטעי התוכנית.
השיר סבטה שודר ב"כאן ב'", ערוץ 12 וערוץ המוזיקה הישראלי וחצה את רף 100 אלף הצפיות ביוטיוב.
במהלך שידורי העונה השלישית של נינג'ה ישראל ביצע בליווי גיטרה את השירים: אני חוזר הבייתה, הבייתה (שירה של ירדנה ארזי), זה היה ביתי, הזמן הוא כמו גלגל ענק, Love is in the air של ג'ון פול יאנג ו-Love is all you need של הביטלס.
בדצמבר 2020 פורסם השיר "אני גיטרה" - גרסה מחודשת לשירה של נעמי שמר כדואט במסגרת פרויקט הדואטים של הזמר ושדרן הרדיו דב גרינר.
ב-18 בדצמבר 2020 שובץ שיר של פז פרל בשם "רצה רצה" בעונה השלישית של הסדרה "אחותי ג'קי" בשידורי הוט.
השיר שודר בגרסתו האינסרומנטלית (פסנתר ורביעיית כלי קשת) על רקע סצנות של ג'קי אזולאי ובעלה המתייעצים עם בני המשפחה לגבי רצונם להתגרש.
החל מאוגוסט 2021 משתתף פז במופע "תמיד עולה המנגינה" בבימויו של עופר שפריר משירי יאיר רוזנבלום בהופעה חיה בליווי נגנים וזמרים ובהנחייתו של יורם רותם.
בנוסף משתתף במופעים "שירים עד כאן" משירי נתן יונתן ו"אגדת דשא"- ערב שירי ההתיישבות העובדת בבימוי עופר שפריר ובניהול מוזיקלי של אייל גלבוע.
באוקטובר 2021 הופיע לראשונה בפסטיבל הפסנתר בהופעה מיוחדת בה אירח את אייל שחר, זאת במקביל להוצאת סינגל חדש בשם "סליחה".
ב-4 במרץ 2022 הוציא פרל את אלבום הבכורה "שמשהו יקרה הלילה" עליו עבד במשך 8 שנים.
באפריל 2023 נכנס השיר "דיזנגוף" לפסקול העונה העשירית של סדרת הריאליטי "מחוברים" הגרסה האינסטרומנטלית של השיר מלווה את נסיעתה של קרן פלס לקנדה בעקבות המחזמר שכתבה.
החל מ-2025 משמש כסולן "Solid Dreams" ,הרכב המחווה לקולדפליי, וכסולן "מופע המחווה לאוליביה ניוטון ג'ון וסרטי התקופה" לצד יעל גזית שקד.
החל מ-2025 שר במופע הזמר "ימי הרדיו" בניהול מוזיקלי של מירון מינסטר ובבימוי עופר שפריר.
פרל אינו מגדיר את סגנונו המוזיקלי ומתאר אותו כתערובת של סגנונות שונים והשפעות שונות עליהן גדל כמו: מוזיקת נשמה, פופ, מוזיקה לטינית, מוזיקה שחורה, ג'אז, מוזיקה מרוקאית, בלדות רוק, מחזמר ושאנסון.
במהלך לימודיו שיחק בתפקידים ראשיים בהצגות: "מסך מפוצל" בבימוי מוניר בכרי וטל עומר, "ציד מכשפות" בבימוי עמית גזית בתפקיד הכומר הייל, בתפקיד הסוהר וזמר בטריו ווקאלי בעיבוד לשני מחזות של הרולד פינטר - "שפת ההר" ו"עפר ואפר" בבימוי פרופסור אברהם עוז.
בנוסף, שיחק בהצגה "קרום" בבימוי עמית גזית בתפקיד תכטיך, הפקה זו עלתה בשנת 2013 בתיאטרון הקאמרי במסגרת פסטיבל חנוך לוין הבינלאומי.
בשנת 2013 השתתף במופע מחווה לעמוס קינן בתיאטרון הקאמרי בבימוי אבי גז.
במסגרת לימודיו ב"בית צבי" שיחק במחזמר "הבית שלנו" משירי להקת "מאדנס" בבימוי אילן שטורם בתיאטרון רמת גן והעפיל לגמר תחרות המלגות "אלי לאון" על ביצוע שיר ישראלי ולגמר תחרות המלגות על שם ג'ורג' וואל בשני קטעי מחזמר.
בשנת 2011 גילם את דמותו של עודד במחזמר "מסביב לעולם ב-80 שירים" בבימויו של עודד מנסטר.
ובשנת 2012 את דמותו של חיים במחזמר "מערת החכמולוגים" בבימויו של קלוד דדיה.
לאחר סיום לימודיו, בשנת 2013, שיחק את הגמד שפריץ בהצגה "שלגיה והצייד" בבימויו של צדי צרפתי לצד יעל בר זוהר, גיא זו-ארץ, טל מוסרי וחנה לסלאו.
בשנת 2014 שיחק את תפקיד הפיל בהצגה "מי אפרוח של אמא" בבימוי אורי אומנותי בתיאטרון אורנה פורת.
בחנוכה 2014–2015 שיחק בהצגה "101 כלבים דלמטים" לצד דנה אינטרנשיונל, מיקי קם, חני נחמיאס, אורנה ומשה דץ, ירון ברלד וקובי מימון.
החל משנת 2015 משחק פז בתיאטרון גושן את דמותו של צפי בהצגה "נרקיס מלך הביצה" בבימוי רענן פררה ומשה בן שושן ואת מיק העכבר (בעבר גולם על ידי לירון לב) בהצגה "חגיגת השירים של דתיה בן דור" בבימוי עידן עמית.
בנוסף שיחק במספר הצגות בתיאטרון הדב הירוק המציג מגוון הצגות בנושא שמירה על איכות הסביבה- "ילד ירוק", "שומרי היער" ועוד.
בשנת 2016 גילם בוס אשר מטריד מינית את מזכירתו בהצגה "דפי" בבימוי אירית ראב שהועלתה באולם ירושלמי בסוזן דלל.
בחנוכה 2016–2017 שיחק בתפקיד "ג'וקו" בהצגה "אופס הילדים התכווצו" לצד יובל המבולבל, ציפי שביט, מיכל הקטנה, מני ממטרה, ושולה חן בבימויו של רני מגר.
בעקבות מפגשו המוצלח של פרל עם מני ממטרה ויובל המבולבל במהלך החזרות וההצגות של "אופס הילדים התכווצו" הצטרף פרל כשחקן למופע של "מני ממטרה" תחת NMC-young.
בדצמבר 2017 שיחק פרל את פרופסור גאורג רינצלר ותפקידים נוספים במחזמר "טראסק"- מחזמר מקורי מאת בועז אפלבאום וקובי אשרת בבימוי רוני ניניו אשר הוצג בהיכל התרבות בת ים במסגרת חג המחזמר בניהולו האמנותי של אורי פסטר.
בדצמבר 2017 שיחק פז בהצגה "ממלכת הצעצועים" בבימוי עדינה חיימיס והצטרף כשחקן להצגה של משה דץ והכבשה שושנה.
החל ממרץ 2018 משתתף פרל במופע "עוף-ברודוואי"- מופע שירי מחזות הזמר הגדולים מכל הזמנים בהשתתפות 16 שחקנים וזמרים.
ב-2018 גילם את דמותו של "יויו" בהצגות והמופעים של רינת גבאי.
ביולי 2018 גילם פז את דמותו של תווי בהצגה "ילדים שרים 70" בבימויו של עופר שפריר.
ב-2019 החל לגלם את דמותו של רובי במחזמר חבורת תריג בבימוי קלוד דדיה בבנייני האומה בירושלים.
החל מספטמבר 2019 שר ומשחק במופע "פסטידודי" - מופע מוזיקלי משירי פסטיבלי הילדים מאת קרן פרישר ששון ובבימויה של מיטל סגל.
בינואר 2020 שיחק בתוכנית הטלוויזיה "קומדי סטאר" (בהובלתו של צביקה הדר) עבור רשת 13, בתפקיד קומי לצד הסטנדאפיסטית נגה ד'אנג'לי.
פז פרל הופיע בתוכנית הטלוויזיה נינג'ה ישראל 2020 כזמר, נגן גיטרה ושחקן בחדר הראיונות לצד אסי עזר ורותם סלע.
תפקיד זה הוא קונספט חדש בעונת הנינג'ה כאשר מתמודדים חוזרים נכנסים לראיון בליווי זמר.
ביולי 2021 שיחק במחזמר "חבורת תרי"ג 2" בתפקיד רובי, בבימוי קלוד דדיה שהוצג בבנייני האומה בפני 30 אלף איש.
בדצמבר 2021 גילם את יאיר- זמר תיאטרון היתוש ולוחם המחתרת, במחזמר המקורי "אהובת הקצין הבריטי" מאת ענת ברזילי וקובי לוריא שהוצג בתיאטרון הבימה בבימוי נויה לנצט במסגרת חג המחזמר בניהולו של אורי פסטר.
במאי 2022 החל לגלם את אפרים במחזמר "איה פלוטו" בבימוי שיראל אשרוב.
באוגוסט 2022 גילם בפעם השלישית את רובי בהפקת הענק "חבורת תרי"ג 3" שהוצגה בבנייני האומה בפני 30 אלף איש בבימוי קלוד דדיה והמשיך לשחק דמות זו גם באוגוסט 2023 ובאוגוסט 2024 בהפקות "חבורת תריג 4" ו"חבורת תריג 5- בעקבות הכתר האבוד"
בדצמבר 2022 גילם את קפטן דארק בהצגה "המסע אל האי האבוד" בבימוי דניאל בוצר.
בינואר 2023 גילם את התפקיד הראשי של המפקד שון צ'ו בהצגה "מולאן" של תיאטרון אורנה פורת לצד דון לני גבאי ושלום שמואלוב בבימוי צביה הוברמן.
החל מפברואר 2023 מגלם את פיליני בהצגה "בנצי" של התיאטרון שלנו בבימוי רונן גולדפרב ומוזיקה של יהודית רביץ.
החל מאפריל 2023 מגלם את עכברובן בהצגה "עכבר העיר ועכבר הכפר" של התיאטרון שלנו בבימוי רונן גולדפרב.
החל מאוקטובר 2023 מגלם את הרשל'ה במחזמר הרשל'ה (לשעבר-"האתרוג") מאת רועי שגב שירילי דשא ובבימויה.
החל מאפריל 2024 מגלם את דמותם של חיליק והאבא בהצגה "גלי" של תיאטרון אורנה פורת לילדים ולנוער בבימוי עופר שפריר.
בנובמבר 2024 החל לגלם את באלו בהצגה "ספר הג'ונגל חברים לעולם" לסירוגין עם צחי נוי
במרץ 2025 גילם את בגתן בהפקה "המשתה הגדול" על פי סיפור מגילת אסתר לצד ישי לפידות ושוקי סלומון בבימוי קלוד דדיה.
באוגוסט 2025 גילם את הדמות "רובי" בפעם השישית בהצגה "חבורת תרי"ג 6" בבנייני האומה בבימוי קלוד דדיה ולצד שאול עזר, גיל וסרמן, גיל קפטן, לירן קנטרוביץ, אלעד מזרחי, עומרי רוטברד ותום עוזיאל.
בדצמבר 2025 החל לגלם את דמותו של טיינו בהצגה "מבחן אומץ" בבימוי לירון לוי שהחלה בפסטיבל האזרח כאן בתיאטרון ניקו ניתאי
בשנת 2013 דיבב בסרטי הקולנוע "מטוסים" של דיסני ו"להציל נסיכה".
בשנת 2016 דיבב דמויות שונות בסרט הקולנוע "בלינג בלינג" ודיבב את דמותו של פאדל הפאן בעונה הראשונה של הסדרה "מיה ואני", אשר משודרת בערוץ ג'וניור.
בהמשך אותה שנה דיבב את קריק, הדמות המרכזית בסרט "טרולים" של דרימוורקס.
בשנת 2017 דיבב את דמותו של בר-מוח בסרט "הדרדסים: הכפר האבוד" של אולפני ההנפשה של סוני.
ביוני 2017 המשיך לדבב את פאדל הפאן בעונה השנייה של הסדרה "מיה ואני" וכן דיבב את בר-מוח וביש גדא מהדרדסים במסגרת הפקת מופע "כפר הדרדסים" בבימוי עדינה חיימיס ובניהול מוזיקלי של גור מורד.
בשנים 2019- 2017 דיבב את הדמות הראשית ג'ורג' בירד בשלוש עונות של סדרת הטלוויזיה המפורסמת "קפטן תחתונים" ברשת נטפליקס.
בינואר 2018 דיבב את הבובות השונות בסדרת הרשת "מועדון הדב הירוק"
בפברואר 2018 דיבב דמויות שונות בסרט "עולמם הסודי של גמדי הגינה" - סרט ההמשך ל"נומיאו ויוליה"
במרץ 2018 דיבב את דמויותיהם של ז'נג רוי והאח ג'ין בסרט הסיני "Who is my lord".
באפריל 2018 דיבב את מעצב האופנה בפרק מהסדרה "עבודת החלומות" המשודרת בערוץ לוגי.
בספטמבר 2018 דיבב את פאדל הפאן בעונה השלישית של הסדרה "מיה ואני" המשודרת בערוץ ג'וניור.
בפברואר 2019 דיבב את דמותו של אורם בסרט הקולנוע "מלכת השלג 4"
בינואר 2020 דיבב את רוח הרפאים ואת "טיטי וו" בסדרה "עמק המומינים" שהיא גרסה מחודשת של סדרת המומינים הוותיקה באנימציה תלת־ממדית.
במאי 2022 דיבב מלח צעיר בסרט "המפלצת מהים" של נטפליקס
ביוני 2022 דיבב את דמותו של דאונג בסרט "המטרה: כדורגל"- סרט מצויר של רשת נטפליקס על שחקן הכדורגל זלאטאן.
ביולי 2022 דיבב את דמותו של פאדל בסרט הקולנוע "הגיבורים של סנטופיה"
באוגוסט 2022 דיבב את צ'אד,אג'יט ודמויות נוספות בעונה הרביעית של סדרת הטלוויזיה "בקוגן"
בספטמבר 2022 דיבב את ג'רום וצ'אד בגרסה העברית לסדרה "Recess"
בינואר 2023 דיבב את דמותו של בראדלי בורוז ודמויות נוספות בסרט הקולנוע "גיבורה בהפתעה" .
באפריל 2023 דיבב דמויות שונות בסרט הקולנוע "דייזי קוואקה" ובהמשך אתה שנה דיבב דמויות שונות בסרט "רובי נגד הזרם" של אולפני דרים וורקס.
באוקטובר 2023 דיבב את פינוקיו בסרט הקולנוע "פינוקיו שמי"
בדצמבר 2023 דיבב את "דארק סקיי"- דמות הנבל בעונה השלישית של הסדרה דרגון פורס ודמויות שונות בסדרת "אימאגו"
בינואר 2024 דיבב את הדמות הראשית- "קאטאק" בסרט הקולנוע "לויתן על הגל"
בהמשך 2024 דיבב את וינסלו בסדרה 100 אחוז זאב (שנוצרה בעקבות הסרט "100 אחוז זאב") ואת נד בסדרה "ברבי: מגע של קסם"
ביוני 2024 דיבב את הדמות הנבל הידועה פריזה מהסדרה דרגון בול סופר.
פרל נכנס לנעליו של המדבב שמחה ברבירו מכיוון ודובבו לראשונה פרקים חדשים (החל מפרק 104) של סדרה זו וכמעט כל קאסט המדבבים המקורי הוחלף.
ביולי 2024 דיבב את הדמות הראשית-ויני, בסרט התיבה של נוח (Noah's Ark).
באוגוסט 2024 דיבב את אר ואת האיש הבוער בסדרת האנימה "'קוד איקס"
בספטמבר 24 דיבב את הדמות פק ודמויות נוספות בסרט "רוז הרובוטית" של דרימוורקס הנפשה, כאשר שתי בנותיו התאומות- אלי רוז ואיירין פרל שאבי דיבבו את גורות האופוסום באותו סרט בהיותן בנות 4 בלבד.
בחודש ספטמבר 2024 דיבב מעברית לאנגלית בפרויקט הבינלאומי- פרויקט 7 באוקטובר של דן גורדון ורשת TBN - המספר על מה שקרה באותו יום נורא ובימים שעקבו אחריו ב-4 חלקים באורך שעה כל אחד.
החל מחוסר הוודאות של השעות הראשונות, לזוועה שהתגלתה אחריהן, ולאינספור מעשי הגבורה שבאו בעקבותיהם.
פרל דיבב באנגלית את קולו של עוז גליק הגיבור מכיתת הכוננות שיצאה להגן על פרי גן.
במרץ 2025 דיבב את הדמות המוכרת ג'ורג' בירד בסרט איש הכלב של דרימוורקס הנפשה
במאי 2025 המשיך ודיבב את פריזה, אחת הדמויות הראשיות בסדרה דרגון בול קאי ובנוסף את הדמויות- יאמצ'ה, אולונג וקורין.
ביולי 2025 שב ודיבב את בר מח בסרט הקולנוע דרדסים
באוגוסט 2025 דיבב את ט'ימבל בסרט כלבים באופרה
בספטמבר 2025 החל לביים דיבוב לראשונה בסדרה "הרפתקאות האחים סופר דב" בה דיבב את מר פיט האוגר המרושע.
בספטמבר 2025 החל לביים את העונה השלישית של הסדרה הפופולרית "אחיות", בה דיבב גם את דמותם של גברת ג'ורג'ט, דיג'יי ואנטו.
ביולי 2016, פרל הלחין ויצר את המוזיקה למחזה "סוניה מושקט" מאת סביון ליברכט אשר הועלה על ידי קבוצת התיאטרון של דור פלס ובבימויו.
הצגה זו הועלתה במסגרת פסטיבל "כל הארץ במה" ע"ש נצר באולם צוותא וברחבי הארץ.
ביוני 2016, הקליט וערך מוזיקלית את קטעי הסאונד להצגה "BFF", בבימוי אירית ראב, אשר הוצגה במרכז סוזן דלל.
ב-2019 הלחין ועיבד מוזיקה מקורית להצגה "דרסו ומנדפרו אחים בדם" מאת בירו טשלה.
ב-2023 יצר את המוזיקה להצגה "מכאן- אנחנו נמשיך" של פרויקט "שמש אתיופית" בבימוי רענן לוי.
ב-2024 יצר את המוזיקה להצגה "מי החליט שאנחנו חשובים" בבימוי גל שמאי
ב-2024 הפיק והלחין את שיר הפתיחה וניהל מוזיקלית את מופע הענק "אור המכבים" בבנייני האומה בירושלים בבימוי קלוד דדיה.
פרל חבר באקו"ם משנת 2010.
בשנת 2007 כתב והלחין את השיר "אל תוותרי" עבור הזמר הים-תיכוני גולן אברהם, השיר זכה להצלחה כאשר נכלל באוסף "שניים סוכר 4"- אלבום רב מכר ובו להיטים רבים כגון הוזה אותך מולי של הזמר אייל גולן.
בשנת 2010 כתב והלחין יחד עם אסף אברבוך את השיר "אוויר" של הזמר עידו פרמון.
השיר זכה להשמעות רבות, נבחר לשיר השבוע של רדיו ירושלים והקליפ לשיר שודר בערוצי הטלוויזיה השונים
בשנת 2011 פרל כתב והלחין את השיר "אסור לי לעזוב" של הזמר עידו פרמון.
השיר זכה להשמעות רבות, נבחר ל"שיר השבוע" ברדיו ירושלים והושמע לדיירים ב"בית האח הגדול" בחצאי הגמר בעונות שונות
בשנת 2015, הלחין יחד עם עידו פרמון את השיר "מה שריק" - סינגל רביעי מתוך אלבום הבכורה של עידו פרמון.
בין השנים 2015–2017 הלחין שירים עבור הזמרים נדב סגרון, יוסף סויסה ועוד.
בשנת 2019 הלחין את השיר "מעכשיו" מאת יהודה גברה ובביצועו, השיר מייצג את ישראל בתחרות הבינלאומית "Kenga Magjike 2019" המתקיימת באלבניה והיא המשדר הנצפה ביותר בארצות הבלקן.
השיר עלה לתחרות לאחר שגרף "כן" פה אחד מחמשת השופטים בשלב המקדים לתחרות ששודר בפריים טיים ב-24 בנובמבר 2019. השיר השתתף בשלב חצי הגמר של התחרות ב-5 בדצמבר 2019 והעפיל לגמר התחרות ששודר ב-8 בדצמבר בשידור חי.
כמו כן השיר היה מועמד לפרס האמן הבינלאומי החדש.
בשנת 2022 הלחין יחד עם יהודה גברה את השיר "Dreamer" שיצא בתפוצה בינלאומית.
בשנת 2023 הלחין יחד עם יהודה גברה את השיר "Happier Alone" שיצא בתפוצה בינלאומית.
אלבוםפרטיםשמשהו יקרה הלילה תאריך יציאה: 4 במרץ 2022
סינגלשנהאלבום"רק עוד דקה"2017שמשהו יקרה הלילה"נוגע לא נוגע""דיזנגוף"2018"יום אחד אולי""יובל"2019"לקנות לך יהלום""שמשהו יקרה הלילה/Apopse"2020"סבטה""סליחה"2021"רוצה כבר לאהוב"2022"בשדה התעופה""רצה רצה"
פזאי הבקר (שם מדעי: Molothrus) הוא סוג של ציפורי שיר ממשפחת הפזאיים החיים ביבשת אמריקה.
עופות אלה מגיעים לאורך 185–200 מ"מ והם בעלי אפור עד כחול כהה ושחור, ולכמה מינים עורף אדמוני.
הם בעלי מקור לבן עד אפור קצר ודמוי חרוט.
ציפורים אלה חיות בין העצים והשיחים וניזונות מחרקים.
לעיתים הם מנהלים סימביוזה עם מיני בקר, כשהם "רועים" על גבם של פרות או ביזונים שעל גופם יש הרבה חרקים, ומכאן קיבלו את שמם.
העופות מנקים את הפרות בתמורה לתזונתם.
עופות אלה מצויים בכל רחבי האמריקות והם טפילי תטולה המטילים ביצים בקינים של עופות אחרים, בעיקר סבכיים, דרוריים או פרושיים.
פזאי אדום-כנף (שם מדעי: Agelaius phoeniceus) הוא מין של עוף ממשפחת הפזאיים המצוי באמריקה הצפונית ובכמה מקומות באמריקה המרכזית.
אורכו של נקבות הפזאי 17–18 ס"מ ומשקלן עד 41 גרם.
הם בעלי נוצות גוף שחורות עם כנפיים בעלי כתם קדמי באדום ובתוכו כתם צהוב והמקורים חרוטיים ולבנים.
הנקבות אפורות ומזכירות במראן נקבות של דרורים.
הפזאיים מעופפים בלהקות ברחבי הערבות של אמריקה מאלסקה בצפון לחצי האי יוקטן בדרום.
הם מחפשים זרעי חיטים ודגנים ועוד זרעים ויכולים לכלות בלהקות גדולות כמויות של זרעים.
הם גם אוכלי כל הניזונים ממגוון חרקים, רכיכות, עכבישים, ביצי עופות וחולייתנים קטנים.
רבים מהפזאים נודדים דרומה בחורפים הקשים.
פזואלוס (נקרא גם: פיג'ואלס, דבלה או דבלאס) הוא מאפה מסורתי לפורים הנחשב למקבילה הספרדית לאוזן המן של המטבח האשכנזי.
הפזואלו הוא בצק דק, מטוגן ופריך העשוי מקמח והרבה ביצים.
יהודים טורקיים נוהגים להוסיף ברנדי לבצק, בעוד שיהודי לוב תוניס ומרוקו (לגרסה המרוקאי ראה שבקייה) אוכלים את הפזואלוס עם קינמון וסירופ.
הפזואלוס דומים בסגנונם לפסטינוס האנדלוסיים, על אף שהאחרון נאכל עם דבש.
פז תורן (נולדה ב-1957) היא פסיכיאטרית ילדים, מנהלת מרכז בריאות הנפש "רמת חן" של שירותי בריאות כללית.
נולדה בתל אביב, בת בכורה לרות ואליעזר.
התגייסה לצה"ל בשנת 1975 והשתחררה בשנת 1977 בדרגת סגן.
למדה רפואה באוניברסיטת תל אביב ובנוסף למדה מינהל מערכות בריאות בפקולטה למינהל באוניברסיטת תל אביב.
פז תורן היא פרופ' חבר בפקולטה לרפואה ע"ש סאקלר של אוניברסיטת תל אביב.
משנת 1998 היא מנהלת את מרפאת ילדים ונוער של המרכז לבריאות הנפש "רמת חן".
ומשנת 2014 היא מנהלת את המרכז לבריאות הנפש "רמת חן".
בין תחומי התמחותה: הפרעת קשב וריכוז בילדים ובני נוער, תסמונת טורט בילדים, הפרעות חרדה בילדים, פסיכופרמקולוגיה בילדים ובני נוער, טיפולים פסיכותרפויטים קצרים בילדים ובני נוער.
פרופ' תורן שמשה במשך עשר שנים, עד שנת 2013, יו"ר ועדת הבחינות של פסיכיאטריה של הילד והמתבגר בישראל, וחברה בוועדת הבחינות העליונה במועצה המדעית.
משנת 2017, פרופ' תורן היא יו"ר הסקציה לפסיכיאטריה של הילד והמתבגר במרכז האקדמי ללימודי המשך ברפואה של אוניברסיטת תל אביב.
פזאי או זהבן העולם החדש (שם מדעי: Icterus) הוא סוג של ציפורי שיר ממשפחת הפזאיים המצויים באמריקה הצפונית, אמריקה המרכזית ואמריקה הדרומית.
למרות שמם הם אינם קרובים לזהבניים של העולם הישן.
על שם סוג זה קרויה המשפחה.
הפזאים הם עופות צהובים עם ראש וחזה שחור ובעלי מקור אפור באורך בינוני וזנב ארוך.
הנקבות יותר עמומות צבע מהזכרים.
כמה מהמינים נודדים דרומה בחורף לעבר אמריקה הדרומית.
הם ניזונים בעיקר מחרקים אך גם מצוף, פירות, יצורים קטנים ועוד.
הם מקננים על העצים ותולים קנים מוארכים הבנויים מעשב וזלזלים מהודקים היטב.
פזוניים (שם מדעי: Callanthiidae) הם משפחת דגים ימיים קטנה מקבוצת דמויי-דקר שבסדרת הדקראים.
במשפחה רק 2 סוגים ובהם 15 מינים.
תפוצתם בטבע היא בימי האזור האינדו-פסיפי אך 2 מינים חיים בדרום האוקיינוס האטלנטי, ואף בים התיכון.
הם צוללים לעומקים גדולים מאוד בדרך כלל, הרחק מתחום הצלילה הרגילה.
למרות מראם הם אינם קרובים לבני תת-משפחת הפזיתיים (Anthiinae) שבמשפחת הדקריים, אך דומים להם בגופם הקטן ובצבעיהם המקושטים.
מדמיון זה הם קיבלו את שמם.
אורך דגים אלה 18–60 סנטימטרים והם בעלי עיניים גדולות וסנפירים מקושטים דמויי-מניפה.
לצד הזנב יש לעיתים סרט-סנפיר הנמשך מאחורה.
דגים אלה ניזונים מפלנקטון ויצורי ים קטנים יותר.
פזוזו (באכדית: 𒀭𒅆𒊒𒍪𒍪, Pazūzu; ברבים Pazūzānu) היא דמות פני השד הענודה במחרוזות-עץ, מופיע גם בלשון רבים בהגיית: פזוזאַנֻ.
על פי המסורת המסופוטמית העתיקה, היה מלך שדי הרוח, בנו של ח'נבי .
הוא מייצג את הרוח הדרום מערבית המביאה סופות ובצורת.
פזוזו מתואר על פי המיתולוגיה המסופוטמית כיצור שהוא הכלאה בין בן אנוש לבין מספר בעלי חיים.
גופו הוא גוף אנושי, ראשו הוא ראש של אריה או של כלב, יש לו טפרים של נשר, זוג כנפיים וזנב של עקרב.
ידו הימנית תמיד מצביעה מעלה וידו השמאלית מורה מטה.
פזוזו הוא השד השולט על הרוח הדרום-מערבית הגורמת לבצורת בתקופות בהן לא יורדים גשמים, וכן מביאה עימה ארבה בתקופות גשומות.
פזוזו אויר ונחרט על גבי קמעות לצורך אפוטרופאיזם (גירוש שדים ומזל רע), המסופטמים האמינו שהוא ילחם למענם באלה הרעה למשתו , עליה נאמר כי נהגה לפגוע באימהות ובילדיהם בזמן הלידה.
אם כי פזוזו הוא עצמו שד רע המביא עימו אסונות, הוא נלחם ומרחיק שדים ורוחות רעות אחרות וכך יכול להגן על האנושות ממגפות ואסונות.
בספר משנת 1971 העוסק בגירוש דיבוק (The Exorcist), פזוזו הוא לכאורה השד שנכנס לגופה של הדמות הראשית רייגן מקנייל.
דמותו של פזוזו מופיעה במספר קליפים וכן הופיעה על עטיפת אלבום של להקת הגורילז.
בורוז הקדיש את אחד מספריו לפזוזו.
פזוזו מופיע באחד מפרקי הסדרה קונסטנטין.
בפרק זה פזוזו נלחם בלמשתו ומשתלט על גופו של לוחם השדים קונסטנטין.
פזוזו הופיע בפרק של משפחת סימפסון משנת 2017, הוא חדר לגופם של בארט ושל מגי.
פזוזו הוא דמות קבועה בטרילוגיית ספרי הפנטזיה הלווייתן מבבל מאת הגר ינאי.
הוא שד הנראה "כמו כלב ניופאונדלנד ענקי שהזדקף על שתיים והתגנדר בפרוות עז שחורה ובארבע כנפי תרנגולת".
הוא נעשה לחברו הטוב של יונתן, אחד הפרוטגוניסטים של הסדרה.
פזוסירן (שם מדעי: Pezosiren; מילולית: "סירנה רגלית") הוא סוג נכחד קדום בן בסדרת התחשאים שחי בתחילת האאוקן שלפני 50 מיליון שנה במונטיגו ביי שבאי ג'מייקה.
השלד נחשף בידי החוקר דריל דומנינג (Daryl Domning) ממשלחת של אוניברסיטת הווארד, וושינגטון די.
הוא כלל שלד שהתאבן במצב שימור כמעט שלם, טוב בהרבה ממרבית מאובני יונקי הים שנתגלו.
הפזוסירן תואר לראשונה ב-2001 וכלל מין יחיד - Pezosiren portelli.
הוא השתייך למשפחה הקדומה Prorastomidae, לצד הפרורסטומוס שחי גם כן באזור ג'מייקה.
שני הסוגים נחשבים לראשוני התחשים אך הם התפתחו מאבות יבשתיים.
הפזוסירן היה שונה מכל שאר התחשאים, ובין הבודדים שהיה יכול לנוע על היבשה.
הוא הגיע לאורך שני מטרים ולמשקל 150 קילוגרם, אך היה נמוך מאוד בשל רגליו הקצרות.
רגליו לא דמו לסנפירים והיו בעלות אצבעות רחבות דמויות-פרסה.
הפזוסירן היה בעל גוף עגלגל, בדומה להיפופוטם, לסתותיו התעקלו מטה ויכלו ללקט צמחייה עשבונית ודמו בצורתם ללסתות של תחשי נהרות מודרניים.
לתחש קדום זה היה זנב קצר ורגליים קצרות שהותאמו לחיים במים רדודים, כך שלא היה מסוגל לשחות בים הפתוח, אלא רק בשוליו, בדומה להיפופוטם.
ההימצאות שלו באי ג'מייקה נובעת, ככל הנראה, מקיומו של גשר יבשתי קדום בין מרכז אמריקה והאיים הקריביים, דרכו עברו מספר יצורים.
עם הזמן נסגר הגשר והתחשים החיים בו "נתקעו" על האי, ואולי כך פיתחו את יכולת השחייה המפותחת.
לצידו של הפזוסירן התגלו מינים שונים של חסרי חוליות ימיים, תנינאים, דגים, כמה פרימטים, ואף סוג נמוך של יונק דמוי-קרנף - ההיראצ'יוס.
כל אלה נכחדו עם סוף האאוקן.
פז'מיסלב פרנקובסקי (בפולנית: Przemysław Frankowski; נולד ב-12 באפריל 1995 בגדנסק שבפולין) הוא כדורגלן פולני המשחק בעמדת הקשר בקבוצת סטאד רן בהשאלה מגלאטסראיי ובנבחרת פולין.
פרנקובסקי גדל במחלקת הנוער של לכיה גדנסק.
בשנת 2012 החל לשחק בקבוצה הבוגרת של המועדון במסגרת לכיה גדנסק.
ב-1 באוגוסט 2014 חתם פרנקובסקי על חוזה לשלוש עונות ביאגלוניה ביאליסטוק מליגת העל הפולנית.
הוא ערך 140 הופעות ליגה במדי המועדון, בהן הבקיע 24 שערים.
ב-22 בינואר 2019 חתם פרנקובסקי בשיקגו פייר מה-MLS.
ב-3 במרץ ערך את הופעת הבכורה שלו במועדון, בהפסד 2-1 ללוס אנג'לס גלאקסי במסגרת הליגה.
ב-9 במאי הבקיע את שער הבכורה שלו במועדון, בניצחון 0–5 על ניו אינגלנד רבולושן במסגרת הליגה.
בסך הכל ערך 63 הופעות ליגה במדי המועדון, בהן הבקיע עשרה שערים.
ב-5 באוגוסט 2021 חתם פרנקובסקי בלאנס מליגת העל הצרפתית.
ב-8 באוגוסט ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2021/2022. ב-18 בספטמבר הבקיע את שער הבכורה שלו במועדון, בניצחון 0–1 על ליל במסגרת המחזור השישי בליגה.
בעונתו הראשונה במועדון ערך 37 הופעות ליגה, בהן הבקיע שישה שערים.
ב-10 בפברואר 2025 הושאל לגלאטסראיי עד לסוף העונה.
ב-3 באוגוסט 2025 הושאל לעונה אחת לסטרד רן.
ב-23 במרץ 2018 ערך פרנקובסקי את הופעת הבכורה שלו בנבחרת פולין, בהפסד 0–1 לנבחרת ניגריה במשחק ידידות.
ב-13 באוקטובר 2019 הבקיע את שער הבכורה שלו בנבחרת, בניצחון 0–2 על נבחרת מקדוניה הצפונית במסגרת מוקדמות יורו 2020.
הוא היה חלק מסגל הנבחרת ביורו 2020, וערך שלוש הופעות בטורניר.
פזאי בולטימור (שם מדעי: Icterus galbula) הוא מין של עוף ממשפחת הפזאיים ומהסוג פזאי החי באמריקה הצפונית והמרכזית.
ציפור זו תוארה בידי קארולוס לינאוס ב-1758 והיא הציפור הלאומית של מרילנד.
על שמו גם נקראת קבוצת הביסבול בולטימור אוריולס.
הפזאי הוא עוף בינוני במשפחתו, באורך 17 עד 22 ס"מ עם מוטת כנפיים של 23 עד 32 ס"מ ומשקלו הממוצע 22.3 עד 42 גרם בקירוב.
הזכר גדול מעט מהנקבה, אך לא בהרבה.
צבעו צהוב-שחור והוא בעל גוף מוארך בעל רגליים ארוכות, זנב ארוך ומקור חרוטי ארוך ומחודד.
פזאי זה דומה למינים קרובים כמו: Icterus bullockii, Icterus parisorum או Icterus graduacauda והוא לעיתים מכליא עם הראשון, כאשר זה נחשב גם לתת-מין שלו.
הפזאי מצוי לאורך היערות של אמריקה הצפונית צפונה עד לערבות של דרום אונטריו, קוויבק וניו ברנזוויק בקנדה וצפון-מערבה עד מונטנה ודרומה למזרח ארצות הברית עד למרכז מיסיסיפי, אלבמה וצפון ג'ורג'יה.
בחורף הפזאים נודדים דרומה לאמריקה המרכזית וגם לצפון אמריקה הדרומית.
פז שוורץ (נולדה ב-1977) היא עיתונאית ישראלית המתמקדת ביצירת סרטים דוקומנטריים.
שוורץ החלה את דרכה העיתונאית בשנת 2004 ככתבת מחוז הנגב והדרום של ערוץ 10. בשנת 2005, סיקרה את ההתנתקות ומבצעים צבאיים ברצועת עזה.
בהמשך קודמה לתפקיד כתבת רווחה ובתי המשפט של חדשות 10 ועבדה במערכת חדשות שישי השבוע.
לאחר הורדת התכנית, עברה לכתבות מגזין למהדורה המרכזית של הערוץ.
היא החליפה בתפקיד זה את מואב ורדי שמונה אז לכתב המדיני.
שוורץ השתתפה כחברת מערכת בשישי עם איילה חסון.
נוסף על הפקת הכתבות, ביימה סרטים דוקומנטריים לערוץ 10 וליס דוקו.
בשנת 2014, סרטה "אהבה לא צפויה" שודר בפסטיבל דוקאביב.
הסרט זכה בפרס סרט הביכורים הטוב ביותר בפסטיבל סראטוב (Saratov Sufferings) ברוסיה.
בשנת 2017, לאחר מעל לעשור בערוץ 10, הצטרפה למערכת תוכנית התחקירים זמן אמת המשודרת בתאגיד השידור הישראלי.
בתוכנית היא מתמקדת בתחקירי עומק בנושאי רווחה ודוקו.
התחקירים הבולטים שלה היו בנושא נשות סוכני השב"כ, ספטמבר השחור, "צדק לאמא", "18 שנים לגעגוע" בשני חלקים, יהלום שחור - סוכן שב"כ שהפך למבריח סמים
בשנת 2022, שודר בקשת 12, הסרט "מלכה - סיפורה של לינור אברג'יל" אותו ביימה וערכה.
הסרט מציג את חייה של הדוגמנית, החל מהאונס שעברה בגיל 17 וחצי והמשפט המתוקשר לאחריו, זכייתה בתחרות מיס עולם ותיעוד רגעי ההחלטה ללחזור בתשובה.
במקביל לעבודתה בתאגיד, יצרה כתבות לתוכנית אנשים בקשת 12.
שוורץ ביימה את הסרטים הדוקומנטריים, "בודדים" ו"החי"רניקית" לרשת 13 בשנת 2015 שעסק באור בן יהודה, מפקדת הפלוגה הראשונה במגמה קרבית בבה"ד 1.
בשנת 2022, יצרה את הסרט "נוני עיוני", שאותו ביימה עם אוריאל סיני, ועוסק בסוכן מוסד בשלהי הקריירה שלו ומתעד את המפגש בין נוני דרוויש שהייתה בת שמונה כשאביה חוסל בעזה לבין סוכן המוסד שהתנקש בו.
הסרט זכה בפרס הסרט התיעודי הטוב ביותר בפסטיבל הסרטים הבינלאומי בחיפה.
באוקטובר 2024 שודר ברשת 13 הסרט מבחן בגרות בשני חלקים שיצרה.
שוורץ בעלת תואר ראשון בניהול מאוניברסיטת בן-גוריון.
"פז כולה רז כולה" הוא זמר עברי שכתב המשורר קדיש סילמן בימי העלייה השנייה (1914-1904) ללחן עממי יידי.
השיר "פז כולה, רז כולה" נכתב על-ידי קדיש יהודה סילמן בתקופת העלייה השנייה והיה מהשירים הנפוצים והמושרים ביותר בפי אנשי עלייה זאת.
השיר נכתב על-פי לחן עממי יידי בשם "כאצקעלע כאצקעלע שפיל מיר א קאזאצקעלע" ("יחזקאל'ה יחזקאל'ה, נגן לי קזצ'וק").
השיר היידי פורסם לראשונה ב-1901.
למרות שנמנה עם שירי העלייה השנייה, השיר נדפס לראשונה רק בשנת 1921 באודסה, באסופה "מבחר שירי עמנו" ושנה לאחר מכן ב"ספר השירים" שערך אברהם צבי אידלסון.
שלמה ארצי וחבורת רננים, מתוך האלבום "משירי קדיש יהודה סילמן - פז כולה, רז כולה", 2006.
שמעון ישראלי בליווי להקה כלית, מתוך המחזה "ימים של זהב", 1968.
חבורת שהם, מתוך האלבום "שירים היוצאים מהלב", 1996-2000.
פזמון הוא שיר קל וקליט.
ההבדל בין פזמון לבין שיר לשיר אמנותי – ליד – מתבטא ברמה, הן המילולית והן המוזיקלית.
המאפיין העיקרי של הפזמון הוא היותו קליט, נוח להבנה ולזכירה ללא מאמץ מיוחד, בניגוד לשירים מעמיקים יותר, המחייבים הן שמיעה מוזיקלית והן יכולת הבנה ברבדים השונים של הטקסט.
כמו כן רמת הכתיבה בפזמון נמוכה מכתיבת שירה, אשר היא בהכרח כתיבה בה מתבצע שימוש יצירתי – אמנותי מורכב על ידי כתיבה בשפה עשירה, עמוקה ומליצית יותר מאשר בפזמון, בו נעשה שימוש בשפה יום-יומית יותר.
עם זאת, גם בפזמון נעשה לעיתים שימוש בכתיבה פואטית, בחריזה ובפזמון חוזר.
הסוגה הרחוקה ביותר מסוגת הפזמון היא זו של השיר האמנותי.
ברבים מן הפזמונים מופיע פזמון חוזר, בית קבוע המשובץ בין בתי השיר המשתנים, ומטרתו, על פי רוב, לשתף את קהל המאזינים בביצוע השיר, הנכתב במקרים רבים ל"שירת רבים", בניגוד בולט לליד.
פזמון חוזר כזה חייב להצטיין בטקסט ובנעימה קלים לקליטה עוד יותר מאלה של הפזמון כולו.
סוג אחר של פזמונים הם שירי רחוב – שירים בשפה נמוכה במתכוון, רצופים שגיאות לשוניות ותחביריות, שנועדו לבדר את קהל השומעים וליצור הזדהות.
בסגנון זה התמחתה במיוחד המלחינה דרורה חבקין.
דוגמה לפזמון כזה הוא "עוזי עוזי", המספר על עלילותיו של חייל פשוט עם הרב-סמל הפלוגתי.